recursal/SuperWikiNEXT-32B huggingface dataset:
এটি গ্রেগরীয় বর্ষপঞ্জী অনুযায়ী ১০৯০-এর দশক। এটি শুরু হয়েছে ১লা জানুয়ারি, ১০৯০ থেকে এবং শেষ হয়েছে ৩১ ডিসেম্বর, ১০৯৯ তারিখে।

ঘটনা
----

### ১০৯০

এই অনুচ্ছেদটি ১০৯০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১০৯১

এই অনুচ্ছেদটি ১০৯১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১০৯২

এই অনুচ্ছেদটি ১০৯২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১০৯৩

এই অনুচ্ছেদটি ১০৯৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১০৯৪

এই অনুচ্ছেদটি ১০৯৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১০৯৫

এই অনুচ্ছেদটি ১০৯৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১০৯৬

এই অনুচ্ছেদটি ১০৯৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১০৯৭

এই অনুচ্ছেদটি ১০৯৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১০৯৮

এই অনুচ্ছেদটি ১০৯৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১০৯৯

এই অনুচ্ছেদটি ১০৯৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
স্তন্যপান করা গাধা
**গাধার দুধ** (বা **জেনি দুধ**) হল গৃহপালিত গাধার *(ইকুস অ্যাসিনাস)* দুধ। এটি প্রাচীনকাল থেকে প্রসাধনী তৈরির উদ্দেশ্যে এবং শিশুর পুষ্টির জন্য ব্যবহৃত হয়ে আসছে।

ইতিহাস
------

মিশরে প্রাচীনকাল থেকেই গাধার দুধ মানুষ খাদ্য ও প্রসাধনী কাজে ব্যবহার করে আসছে;  চিকিত্সকরা এর নিরাময় এবং প্রসাধনী গুণাবলীর কারণে একে বিভিন্ন যন্ত্রণার চিকিত্সার জন্য সুপারিশ করতেন। 

হিপোক্রেটিস (৪৬০ - ৩৭০ খ্রিস্টপূর্ব), তিনিই প্রথম গাধার দুধের ঔষধি ব্যবহারের কথা লিখেছিলেন এবং বিষক্রিয়া, জ্বর, সংক্রামক রোগ, শোথ, ক্ষত নিরাময়, নাক থেকে রক্তপাত এবং যকৃতের সমস্যা সহ অসংখ্য অবস্থার জন্য এটি ব্যবহার করেছিলেন।   রোমান যুগে গাধার দুধ একটি স্বীকৃত প্রতিকার ছিল; প্লিনি দ্য এল্ডার (২৩ - ৭৯ খ্রিস্টাব্দ) তার বিশ্বকোষীয় সৃষ্টিকর্ম, *ন্যাচারালিস হিস্টোরিয়ায়*, এর স্বাস্থ্য উপকারিতা সম্পর্কে ব্যাপকভাবে লিখেছেন, যেমন জ্বর, ক্লান্তি, চোখের চাপ, দুর্বল দাঁত, মুখের বলিরেখা, বিষক্রিয়া, ঘা, হাঁপানি এবং কিছু স্ত্রীরোগ সংক্রান্ত সমস্যায় গাধার দুধের উপকারিতার কথা তুলে ধরেছেন।  কিন্তু রেনেসাঁর আগ পর্যন্ত গাধার দুধের প্রকৃত বৈজ্ঞানিক বিবেচনা করা হয়নি। ঊনবিংশ শতাব্দীতে ফ্রান্সের, হসপিটাল ডেস এনফ্যান্টস অ্যাসিস্টের ডাঃ প্যারট মাতৃহীন বাচ্চাদের গাধার দুধ পান করানোর অভ্যাস ছড়িয়ে দেন (বুলেটিন ডি ল'অ্যাকাডেমি ডি মেডিসিন, ১৮৮২)। তখন থেকে গাধার দুধ বিংশ শতাব্দী পর্যন্ত অনাথ শিশুদের খাওয়ানো এবং নাজুক শিশু, অসুস্থ ও বয়স্কদের নিরাময়ের জন্য বিক্রি করা হতো। এ কারণে গ্রিস, ইতালি, বেলজিয়াম, জার্মানি, সুইজারল্যান্ডে অনেক গাধার খামারের জন্ম হয়।  আজকাল গাধার দুধ মূলত সাবান এবং ময়েশ্চারাইজার তৈরিতে ব্যবহৃত হয়।

তথ্যসূত্র
---------

1. ↑  Uniacke-Lowe, T. 2011. Studies on equine milk and comparative studies on equine and bovine milk systems. PhD Thesis, University College Cork.
2. ↑  Mansueto, P.; Carroccio, Antonio (২০১২)। "Ass's milk in allergy to Cow's milk protein: a review" (ইংরেজি ভাষায়)। সংগ্রহের তারিখ ২০২১-০২-১৭।
3. ↑  "Ass's milk in allergy to Cow's milk protein: a review" (পিডিএফ)। ২০১৬-০২-১৬ তারিখে মূল (পিডিএফ) থেকে আর্কাইভ করা।
4. ↑  Hippocrates. The Genuine Work of Hippocrates. Vol. 1. Sydenham Society 1843
5. ↑  Pliny the Elder. The Natural History. Book XXVIII "Remedies derived from living creatures". John Bostock 1855.
6. ↑  Angela, Costanzo (২০১৩)। "Characterization of donkey milk proteins by a proteomic approach" (পিডিএফ)। Università di Napoli "Federico II"।
**নিম ওলাঁপিক** (ফরাসি উচ্চারণ: ​[nim ɔlɛ̃pik]; শুধুমাত্র **নিম** নামেও পরিচিত) হচ্ছে নিম ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯৩৭ সালে প্রতিষ্ঠিত হয়েছে। নিম ওলাঁপিক তাদের সকল হোম ম্যাচ নিমের স্তাদ দে কোস্তিয়ে-এ খেলে থাকে; যার ধারণক্ষমতা হচ্ছে ১৮,৪৮২। বর্তমানে এই ক্লাবের ম্যানেজারের দায়িত্ব পালন করছেন জেরোম আর্পিনোঁ এবং সভাপতির দায়িত্ব পালন করছেন রানি আসাফ। ফরাসি রক্ষণভাগের খেলোয়াড় অতোঁনি ব্রিয়াসো এই ক্লাবের অধিনায়কের দায়িত্ব পালন করছেন।

এপর্যন্ত নিম ওলাঁপিক ১টি লীগ ২ এবং ২টি শম্পিওনাত ন্যাশনালের শিরোপা জয়লাভ করেছে।

অর্জন
-----

* লীগ ১
	+ রানার-আপ: ১৯৫৮, ১৯৫৯, ১৯৬০, ১৯৭২
* লীগ ২
	+ **চ্যাম্পিয়ন**: ১৯৫০
	+ রানার-আপ: ২০১৮
* শম্পিওনাত ন্যাশনাল
	+ **চ্যাম্পিয়ন**: ১৯৯৭, ২০১২
* কুপ দে ফ্রান্স
	+ রানার-আপ: ১৯৫৮, ১৯৬১, ১৯৯৬
* ট্রফি দে চ্যাম্পিয়নস
	+ রানার-আপ: ১৯৫৮
* কোপা দেলে আলপি
	+ রানার-আপ: ১৯৭১
* কুপ দ্রাগো
	+ রানার-আপ: ১৯৫৬
* কুপ গাম্বারদেলা
	+ **চ্যাম্পিয়ন**: ১৯৬১, ১৯৬৬, ১৯৬৯, ১৯৭৭

বিবিধ
-----

আল্ট্রাসের বৃহত্তম দল, গ্ল্যাডিয়েটার্স নিম ১৯৯১ সালে প্রতিষ্ঠিত হয়েছিল। নিম ওলাঁপিকের প্রতিটি হোম ম্যাচ শুরুর পূর্বে জর্জেস বিজেটের অপেরা "কারম্যান"-এর একটি সুর বাজানো হয়ে থাকে। নিমের পার্শ্ববর্তী শহর মোঁপালিয়ের সাথে দীর্ঘদিনের এক প্রতিদ্বন্দ্বিতা রয়েছে, যা উভয় স্থানের ফুটবল ক্লাবের মধ্যেও বিস্তৃত।

তথ্যসূত্র
---------

1. ↑

বহিঃসংযোগ
---------

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন (ফরাসি)
**নিবেদিতা তিওয়ারী** (জন্ম: ২৪শে নভেম্বর ১৯৮৫) হলেন একজন ভারতীয় অভিনেত্রী, যিনি জি টিভিতে প্রচারিত জনপ্রিয় টেলিভিশন ধারাবাহিক *ভাগোওয়ালী - বাঁটে আপনি তকদীর*-এ রুনঝুন এবং অ্যান্ডটিভিতে প্রচারিত টেলিভিশন ধারাবাহিক *গঙ্গা*-এ সুপ্রিয়ার চরিত্রে অভিনয়ের মাধ্যমে বেশ জনপ্রিয়তা অর্জন করেছেন।

প্রারম্ভিক জীবন
---------------

নিবেদিতা তিওয়ারী ১৯৮৫ সালের ২৪শে নভেম্বর তারিখে ভারতের উত্তর প্রদেশের অযোধ্যাতে জন্মগ্রহণ করেছেন এবং সেখানেই তাঁর শৈশব অতিবাহিত করেছেন। তিনি অযোধ্যার জেবি একাডেমি থেকে স্কুল জীবনের পড়াশোনা সম্পন্ন করেছেন এবং পরবর্তীতে তিনি দিল্লি বিশ্ববিদ্যালয়ে পড়াশোনা করেছেন; যেখানে তিনি ইংরেজি সাহিত্য বিভাগ হতে স্নাতক সম্পন্ন করেছেন।

চলচ্চিত্র এবং টেলিভিশন জীবন
---------------------------

নিবেদিতা তিওয়ারী কালার্স টিভিতে প্রচারিত জনপ্রিয় টেলিভিশন ধারাবাহিক বালিকা বধু-তে অভিনয় জন্য অডিশন দিতে এসেছিলেন; এবং তিনি উক্ত ধারাবাহিকে কেন্দ্রীয় চরিত্র আনন্দীর জন্য নির্বাচিত শীর্ষ ৩ জনের একজন ছিলেন। পরে তিনি জি টিভিতে প্রচারিত *ভাগোওয়ালী - বাঁটে আপনি তকদীর* নামক টেলিভিশন ধারাবাহিকের প্রধান চরিত্রে অভিনয় করার সুযোগ পেয়েছিলেন। উক্ত ধারাবাহিকে তিনি রুনঝুন মিশ্র-এর চরিত্রে অভিনয় করেছিলেন, যিনি যেখানেই যান সেখানেই সৌভাগ্য নিয়ে আসেন। এই ধারাবাহিকটি ২০১০ সাল হতে ২০১২ সাল পর্যন্ত প্রচার করা হয়েছিল। এই সময়কালে, নিবেদিতা *ইয়াহাঁ ম্যায় ঘর ঘর খেলি* এবং *স্টার ইয়া রকস্টার*-এর মতো টেলিভিশন ধারাবাহিকে অভিনয় করেছেন। তিনি *রাম মিলায়ি জোড়ি* নামক টেলিভিশন ধারাবাহিকের একটি পর্বে অভিনয় করেছিলেন; যেখানে তিনি একটি অনুষ্ঠানে নৃত্য পরিবেশন করেছেন। নিবেদিতা টেলিভিশন জগতের পাশাপাশি চলচ্চিত্র জগতেও অভিনয় করেছেন। তিনি *খাপ*-এ সুরীলি চরিত্রে অভিনয় করেছেন, তাঁর অভিনীত চরিত্রটি ছিল এমন একটি মেয়ের যে তার নিজের গ্রামে খুন হয়ে যায়, কারণ সে সেই গ্রামেরই কাউকে বিয়ে করতে চেয়েছিল। ২০১৪ সালে, তিনি *দিওয়ানি* এবং *নীলি ছত্রী ওয়ালে* নামক টেলিভিশন ধারাবাহিকে পার্বতীর চরিত্রে অভিনয় করেছেন।

ব্যক্তিগত জীবন
--------------

নিবেদিতা তিওয়ারী সৃজনশীল লেখা, গান শোনা এবং বই পড়া উপভোগ করেন। একটি সংক্ষিপ্ত কবিতাসহ তাঁর একটি মতামত নিবন্ধ দ্য টাইমস অব ইন্ডিয়া তে প্রকাশিত হয়েছিল। তিনি নিয়মিতভাবে নিজের ব্লগে লেখা পোস্ট করেন। ২০১১ সালের ৪ঠা ডিসেম্বর তারিখে, স্বদেশের সহ-প্রতিষ্ঠাতা ও পরিচালক অঙ্কুর পেগুর সাথে নিবেদিতা তাঁর নিজ শহর ফয়জাবাদে বিবাহ বন্ধনে আবদ্ধ হয়েছেন।

তথ্যসূত্র
---------

1. ↑  Tiwari, Nivedita. "A child of Ayodhya, I hate seeing it made a cause of discord"। The Times of India। ২৯ সেপ্টেম্বর ২০১০। সংগ্রহের তারিখ ১৪ আগস্ট ২০১২। [*স্থায়ীভাবে অকার্যকর সংযোগ*][*স্থায়ীভাবে অকার্যকর সংযোগ*]
2. ↑  Das, Madhuparna. "Television"। The Telegraph। ৬ জুলাই ২০১০। সংগ্রহের তারিখ ১৪ আগস্ট ২০১২।
3. ↑
4. ↑  "Who Will Be Anandi?"। The Times of India। ১৬ জুলাই ২০১০। ৩ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১২।
5. ↑  "That's NOT VIDYA BALAN! Introducing Nivedita Tiwari in Bhagonwali"। ZeeUK.com। ১২ জুলাই ২০১০। ২৬ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১২।
6. ↑  ইউটিউবে Yahaaan Main Ghar Ghar Kheli Diwali Special Oct. 25 '11 Song - 9
7. ↑  ইউটিউবে Star Ya Rockstar : Episode 7 - 29-10-2011
8. ↑  "Khap Movie Preview"। Yahoo News India। ২২ জুলাই ২০১১। সংগ্রহের তারিখ ১৪ আগস্ট ২০১২।

বহিঃসংযোগ
---------
**নিবাতকবচগণ** ভারতীয় মহাকাব্য ও পুরাণ অনুসারে ছিলেন এক ধরনের দুর্ধর্ষ অসুর। সুতলের নিচে তলাতল, তলাতলের নিচে মহাতল এবং মহাতলের নিচে রসাতল নামক স্থান। সেই রসাতলে নিবাতকবচগণ বাস করতেন। তারা জাদু, মায়া ও যুদ্ধে বিশেষ পারদর্শী ছিলেন।

নিবাতকবচ নামটি সম্ভবত এইভাবে ব্যাখ্যা করা যায়ঃ নিঃ+বাত+কবচ। অর্থাৎ তারা এমন একটি কবচ বা সুরক্ষা দ্বারা সুরক্ষিত, যেখানে যেতে হলে বাত বা বায়ুশূন্য ( বা অক্সিজেনহীন স্থান, যা শ্বাস নেওয়ার পক্ষে অনুকূল নয়) স্থান অতিক্রম করে যেতে হয়। সম্ভবত তারা মাটির নিচে কোনও গোপনস্থানে বসবাস করতেন।

দেবরাজ ইন্দ্র বহু চেষ্টা করেও তাদের পরাজিত করতে পারেন নি। এমনকি রামায়নে স্বয়ং রাবণ তাদের যুদ্ধে হারাতে না পেরে শেষে তাদের সঙ্গে সন্ধি করেন।

মহাভারত অনুসারে শেষ পর্যন্ত ইন্দ্রপুত্র অর্জুন তাদের নিঃশেষ করেন।

দ্রৌপদী ও অন্যান্য ভাইদের সঙ্গে বনবাসে থাকাকালীন অর্জুন কিছুদিন তার পিতা ইন্দ্রের সঙ্গে স্বর্গে কাটিয়েছিলেন। সেখানে ইন্দ্রের কাছে তিনি অস্ত্রশিক্ষা করেন এবং পরবর্তীকালে গুরুদক্ষিণা বাবদ ইন্দ্রের শত্রু তিন কোটি নিবাতকবচগণকে তাদের সমুদ্রস্থিত দুর্গ সহ ধবংস করেন। কালকেয় প্রভৃতি অসুরদেরও অর্জুন ধবংস করেছিলেন। তাই ইন্দ্র সন্তুষ্ট হয়ে তাকে দিব্যকিরীট, হিরণ্ময়ী মালা, অভেদ্য দিব্যকবচ, দেবদত্ত শঙ্খ ইত্যাদি উপহার দেন।

তথ্যসূত্র
---------

মহাভারত সারানুবাদ,রাজশেখর বসু।
**দ্কোন-ম্ছোগ-ব্স্তান-পা'ই-স্গ্রোন-মে** (ওয়াইলি: *dkon mchog bstan pa'i sgron me*) (১৭৬২-১৮২৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় গুং-থাং লামা উপাধিধারী বৌদ্ধ ভিক্ষু ছিলেন।

সংক্ষিপ্ত জীবনী
---------------

দ্কোন-ম্ছোগ-ব্স্তান-পা'ই-স্গ্রোন-মে ১৭৬২ খ্রিষ্টাব্দে তিব্বতের ম্দ্জোদ-দ্গে (ওয়াইলি: *mdzod dge*) নামক স্থানে জন্মগ্রহণ করেন। তার পিতার নাম ছিল থে-বো-ল্চাগ্স-পো-ব্যাম্স-পা (ওয়াইলি: *the bo lcags po byams pa*) এবং মাতার নাম ছিল বো-চোগ (ওয়াইলি: *bo cog*)। সাত বছর বয়সে দ্কোন-ম্ছোগ-'জিগ্স-মেদ-দ্বাং-পো (ওয়াইলি: *dkon mchog 'jigs med dbang po*) নামক দ্বিতীয় 'জাম-দ্ব্যাংস-ব্ঝাদ-পা (ওয়াইলি: *'jam dbyangs bzhad pa*) উপাধিধারী লামা তাকে ঙ্গাগ-দ্বাং-ব্স্তান-পা'ই-র্গ্যাল-ম্ত্শান (ওয়াইলি: *ngag dbang bstan pa'i rgyal mtshan*) নামক দ্বিতীয় গুং-থাং লামা উপাধিধারী বৌদ্ধ ভিক্ষুর পুনর্জন্ম রূপে চিহ্নিত করেন। তিনি ১৭৬৮ খ্রিষ্টাব্দে তাকে ব্লা-ব্রাং-ব্ক্রা-শিস-'খ্যিল বৌদ্ধবিহারে এনে তাকে উপাসক, প্রব্রজ্যা ও শ্রমণের শপথ প্রদান করেন। এরপর দ্কোন-ম্ছোগ-ব্স্তান-পা'ই-স্গ্রোন-মে দর্শন, তন্ত্র, ব্যাকরণ, কাব্যশাস্ত্র, সংস্কৃত ধ্বনিতত্ত্ব, জ্যোতিষ, চিকিৎসাশাস্ত্র, মঙ্গোল ও চীনা ভাষা প্রভৃতি বিভিন্ন বিষয়ে শিক্ষালাভ করেন। সতেরো বছর বয়সে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে ভর্তি হয়ে হোর-স্কাল-ব্জাং-দ্ঙ্গোস-গ্রুব (ওয়াইলি: *hor skal bzang dngos grub*) নামক এক মঙ্গোল পণ্ডিতের নিকট ধর্মশিক্ষালাভ করেন। ১৭৮২ খ্রিষ্টাব্দে অষ্টম দলাই লামা তাকে ভিক্ষুর শপথ প্রদান করেন। ১৭৯১ খ্রিষ্টাব্দে তিনি ত্শা-খো'ই-দা-ত্শাং (ওয়াইলি: *tsha kho'i da tshang*) মঠ এবং সদ্যপ্রতিষ্ঠিত র্ঙ্গা-বা'ই-স্গো-মাং (ওয়াইলি: *rnga ba'i sgo mang*) বিহারের প্রধান হিসেবে অধিষ্ঠিত হন। ১৭৯২ খ্রিষ্টাব্দে তাকে ব্লা-ব্রাং-ব্ক্রা-শিস-'খ্যিল বৌদ্ধবিহারের একুশতম প্রধান হিসেবে এবং ১৭৯৭ খ্রিষ্টাব্দে দ্গোন-লুং-ব্যামস-পা-গ্লিং (ওয়াইলি: *dgon lung byams pa gling*) বিহারের প্রধান হিসেবে অধিষ্ঠিত করা হয়।

তথ্যসূত্র
---------

1. ↑  Chhosphel, Samten (অক্টোবর ২০১০)। "The Third Gungtang, Konchok Tenpai Dronme"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-১০-২৭।

|
|  |
| পূর্বসূরীঙ্গাগ-দ্বাং-ব্স্তান-পা'ই-র্গ্যাল-ম্ত্শান | **দ্কোন-ম্ছোগ-ব্স্তান-পা'ই-স্গ্রোন-মে  তৃতীয় গুং-থাং লামা** | উত্তরসূরীদ্কোন-ম্ছোগ-ব্স্তান-পা'ই-র্গ্যা-ম্ত্শো |
|

| * দে
* স
গুং-থাং লামা |
| --- |
| 
* ১) দ্গে-'দুন-ফুন-ত্শোগ্স
* ২) ঙ্গাগ-দ্বাং-ব্স্তান-পা'ই-র্গ্যাল-ম্ত্শান
* ৩) দ্কোন-ম্ছোগ-ব্স্তান-পা'ই-স্গ্রোন-মে
* ৪) দ্কোন-ম্ছোগ-ব্স্তান-পা'ই-র্গ্যা-ম্ত্শো
* ৫) 'জাম-দ্ব্যাংস-ব্স্তান-পা'ই-ন্যি-মা
* ৬) 'জিগ্স-মেদ-ব্স্তান-পা'ই-দ্বাং-ফ্যুগ
* ৭) ব্লো-ব্জাং-দ্গে-লেগ্স-ব্স্তান-পা'ই-ম্খান-ছেন

 |
চৌষট্টি যোগিনী মন্দির, জবলপুর
**জব্বলপুরের চৌষট্টি যোগিনী মন্দির** ভারতের অন্যতম একটি ঐতিহাসিক স্থান। এটি দশম শতকে কলচুরি রাজত্ব কালে নির্মিত। মন্দিরটির গঠন অনেকটা খাজুরাহের মন্দিরগুলোর মত। মন্দিরটি দুর্গা দেবী এবং তাঁর ৬৪ জন যোগিনীর উদ্দেশ্যে নির্মিত। মন্দিরটি নর্মদা নদীর কূলে অবস্থিত। মন্দিরের কাছেই ভেদাঘাট মার্বেল পাথরের পাহাড় অবস্থিত।  মন্দিরটি মধ্যপ্রদেশের জব্বলপুর থেকে ৫ কিলোমিটার দূরে। বর্তমানে মন্দিরের বেশ কিছু অংশ ধ্বংসপ্রাপ্ত যা মুঘল রাজারা ধ্বংস করেছে।

ইতিহাস
------

চৌষট্টি যোগিনী মন্দির, জব্বলপুর
এ মন্দিরটির নির্মাণকাল দশম শতক। ধারণা করা হয়, কলচুরি রাজারা এটির নির্মাণ করেছেন। মন্দির নির্মাণ গ্রানাইট শিলা দিয়ে হয়েছে। মুঘল রাজত্ব আমলে মুঘল লুটপাটকারীরা মন্দিরের অনেক ক্ষতিসাধন করেছে।

মন্দির
------

মন্দিরটি পাহাড়ের শীর্ষে নির্মিত। মন্দিরে পৌঁছাতে হলে ১৫০ ধাপ সিঁড়ি অতিক্রম করতে হয়। সূর্যোদয় আর সূর্যাস্তের সময় যখন আলোকরশ্মি মন্দিরের উপর পড়ে, তখন মন্দির এবং মন্দিরের অভ্যন্তরস্থ মাতা পার্বতী ও শিব মূর্তি দেখলে এক স্বর্গীয় অনুভূতি সৃষ্টি হয়। এছাড়া মন্দিরে মহাদেবের ষাঁড় নন্দীরও মূর্তি রয়েছে। তাছাড়া, সমস্ত মন্দিরে বৃত্তাকার ভাবে ৬৪ জন যোগিনীর মূর্তিও খোদাই করা রয়েছে যাদের প্রত্যেককে ভিন্ন ভিন্ন ভঙ্গিমায় দেখানো হয়েছে।

আরও দেখুন
---------

* চৌষট্টি যোগিনী মন্দির, মোরেনা
* চৌষট্টি যোগিনী মন্দির

ফটো গ্যালারি
------------

* 
* 
* 
* 
*

তথ্যসূত্র
---------

1. 1 2  "সংরক্ষণাগারভুক্ত অনুলিপি"। ৪ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০১৪।
2. 1 2

বহিসংযোগ
--------


উইকিমিডিয়া কমন্সে **চৌষট্টি যোগিনী মন্দির, জব্বলপুর** সংক্রান্ত মিডিয়া রয়েছে।
**রজার হুইটেকার** (জন্ম ২২ মার্চ ১৯৩৬) কেনিয়ার/ ব্রিটিশ গায়ক, গীতিকার এবং সুরকার, যিনি জন্মগ্রহণ করেন নাইরোবিতে। তার সঙ্গীত সারগ্রাহী মিশ্রণ এবং জনপ্রিয় গান যা অপর দিকে রেডিও এয়ারপ্লে হিট। তিনি সুপ্রসিদ্ধ হয়েছেন বলিষ্ঠ পুরুষালী কণ্ঠের জন্য এবং ট্রেডমার্ক হন শিস্ দেত্তয়ার ক্ষমতা আর সেইসাথে তার গিটার দক্ষতা জন্য।

তিনি ব্যাপকভাবে জন্য পরিচিত হন "ডরহম টাউন (দা লিভিন)(১৯৬৯)" এবং "আই ডন্ট বিলিভ ইন ‘ইফ’ এনিমোর" (১৯৭০) সালে রচিত গন দুটির জন্য। আমেরিকান দর্শকদের কাছে সবচেয়ে পরিচিত হন ১৯৭০ সালের হিট "নিউ ওয়াল্ড ইন দা মনিং" এবং ১৯৭৫ সালের হিট "দা লাস্ট ফেয়ারওয়েল", পরবর্তীতে যে কারণে বিলবোর্ড প্রত্রিকায় ১০০ জন হট গায়কের মধ্যে একক হিট ( টপ ২০ তে ছিল) এবং আরো এক নম্বর হিট হয় প্রাপ্তবয়স্ক সমসাময়িক চার্টের মধ্যে। তার চূড়ান্ত তালিকার শীর্ষে ছিল "আলবানী" গানটি যা দ্বিতীয় এক নম্বর হিটে ছিল পশ্চিম জার্মানীতে ১৯৮২ সালে।

তথ্যসূত্র
---------

1. ↑  Whittaker, Roger। "About Roger Whittaker"। CMT Artists। সংগ্রহের তারিখ ২৩ ডিসেম্বর ২০১৩।
2. ↑  "iTunes - Music - Roger Whittaker"। Itunes.apple.com। সংগ্রহের তারিখ ৭ সেপ্টেম্বর ২০১৫।
**স্বস্তিকা মুখোপাধ্যায়** (৫ জুন ১৯৫৭ – ২৬ অক্টোবর ২০২২) বাংলার বিশ শতকের শুরুর বৈচিত্র্যময় সমৃদ্ধ সঙ্গীতধারার অন্যতম কণ্ঠসঙ্গীতশিল্পী ছিলেন। তার খ্যাতি রবীন্দ্র সংগীতে হলেও, দ্বিজেন্দ্রগীতি, অতুলপ্রসাদ ও রজনীকান্তের গানেও সমান স্বাচ্ছন্দ্যে ছিলেন।  বিশ্বভারতীর সঙ্গীত ভবনের অধ্যক্ষপদেও ছিলেন তিনি।

জন্ম ও শিক্ষা জীবন
------------------

স্বস্তিকা মুখোপাধ্যায়ের জন্ম ১৯৫৬ খ্রিস্টাব্দের ৫ জুন। পিতা সংস্কৃত ভাষার অধ্যাপক মহামহোপাধ্যায় ড. গোবিন্দগোপাল মুখোপাধ্যায় ও মাতা মাধুরী মুখোপাধ্যায় দুজনেই ছিলেন সঙ্গীতশিল্পী। স্বস্তিকা সাঙ্গিতীক পরিবেশে বড় হয়েছেন। পিতামাতার কাছে তার প্রথম সঙ্গীতশিক্ষা। পিতামাতার কারণেই তিনি  দ্বিজেন্দ্রপুত্র দিলীপকুমার রায়ের সংস্পর্শে আসেন। শান্তিনিকেতনে পাঠভবনে পড়াশোনা করেন। বিদ্যালয়ের পড়াশোনার মধ্যেই শান্তিনিকেতনের বিশিষ্ট সঙ্গীতশিল্পী সীতাংশু রায়, শান্তিদেব ঘোষ, কণিকা বন্দ্যোপাধ্যায়-সহ নানা জনের কাছে গান শেখার সুযোগ পান। তবে তাকে পরে নিয়মিত সঙ্গীত শিক্ষা দেন নীলিমা সেন। সঙ্গীত চর্চার মধ্যেই তিনি  বিশ্বভারতীতে ইংরাজী ভাষা ও সাহিত্য নিয়ে পড়াশোনা করেন।

সঙ্গীতজীবন
----------

রবীন্দ্র সঙ্গীতে খ্যাতি অর্জন করলেও তিনি দ্বিজেন্দ্রগীতি, অতুলপ্রসাদ ও রজনীকান্তের গানেও সাবলীল ছিলেন।  ১৯৭৩ খ্রিস্টাব্দে দ্বিজেন্দ্রলাল রায়ের গানের রেকর্ড প্রকাশিত হয় হিন্দুস্তান রেকর্ডস্ হতে। এরপর ১৯৭৯ খ্রিস্টাব্দে আন্তর্জাতিক শিশুবর্ষে  সুচিত্রা মিত্রের পরিচালনায় এইচএমভি থেকে প্রকাশিত হয় *ওরে মোর শিশু ভোলানাথ* শীর্ষক লঙ প্লেয়িং রেকর্ড। এরপর একে একে রবীন্দ্র সংগীত সহ দ্বিজেন্দ্রগীতি, অতুলপ্রসাদ, রজনীকান্ত ও ভক্তি মূলক গানের ক্যাসেট ও কমপ্যাক্ট ডিস্ক বের হয় এইচএমভি ছাড়াও ভাবনা, শ্রুতি, গাথানী রেকর্ডস্ হতে। তিনি আকাশবাণী ও  দূরদর্শনের বিভিন্ন অনুষ্ঠানের নিয়মিত কাজ করতেন। গানের জন্য কর্মসূত্রে ২০০৩ খ্রিস্টাব্দে যুক্তরাজ্য, ২০০৭ খ্রিস্টাব্দে দক্ষিণ কোরিয়া সহ একাধিকবার বাংলাদেশ জাপান ও যুক্তরাষ্ট্র সফর করেন। ২০১২ খ্রিস্টাব্দে আমন্ত্রিত সঙ্গীত শিল্পী হিসাবে  শ্রীলঙ্কায় যান। রবীন্দ্র সঙ্গীত ও বাংলা গানের উপর বাংলাদেশের ঢাকায় আয়োজিত ওয়ার্কশপে যোগ দিয়েছেন। বিশ্বভারতী বিশ্ববিদ্যালয়ের সঙ্গীত ভবনে অধ্যাপক পদে যোগ দেন ২০১৩ খ্রিস্টাব্দের ২২ মার্চ। অধ্যক্ষ পদে উন্নীত হয়ে ২০২১ খ্রিস্টাব্দে অবসর নেন। তবে অন্তরে "সেক্সপিয়ার" আর কণ্ঠে "রবীন্দ্রনাথ" নিয়ে আমৃত্যু শান্তিনিকেতনেই অতিবাহিত করেন। তার নিখাদ স্বর্ণকণ্ঠে গাওয়া গানে শ্রোতারা 'তাপসী মুগ্ধতা'য় আচ্ছন্ন হতেন। তার এরূপ কয়েকটি পরিবেশিত গান হল-

* *কাল রাতের বেলা গান এল মোর মনে*
* *আজ যেমন করে গাইছে আকাশ*
* *মোর সন্ধ্যায় তুমি সুন্দরবেশে এসেছ,- তোমায় করি গো নমস্কার*
* *নীল আকাশের অসীম ছেয়ে*
* *ওকে বাঁধবি কে রে, হবে যে ছেড়ে দিতে*

জীবনাবসান
---------

আমৃত্যু শান্তিনিকেতনের সঙ্গে জড়িয়ে থাকলেও এবং সেখানেই বসবাস করলেও গত এক বছর অসুস্থতার জন্য তিনি প্রধানত কলকাতায় থাকছিলেন। তার চিকিৎসাও চলছিল দক্ষিন কলকাতার উপকণ্ঠে এক বেসরকারি হাসপাতালে। ২০২২ খ্রিস্টাব্দের ২৬ অক্টোবর বুধবার সকালে শেষ নিঃশ্বাস ত্যাগ করেন।

তথ্যসূত্র
---------

1. 1 2  "Swastika Mukhopadhyay"। সংগ্রহের তারিখ ২০২২-১০-২৭।
2. 1 2 3  "সঙ্গীতশিল্পী স্বস্তিকা মুখোপাধ্যায় প্রয়াত"। সংগ্রহের তারিখ ২০২২-১০-২৭।
3. ↑  "শান্তিনিকেতনের বিশিষ্ট রবীন্দ্র সংগীত শিল্পী স্বস্তিকা মুখোপাধ্যায়ের জীবনাবসান"। সংগ্রহের তারিখ ২০২২-১০-২৬।
**বিসাতি** হল একটি মুসলিম সম্প্রদায়, যাদের উত্তর ভারতে দেখা যায়। এই সম্প্রদায়ের অনেক সদস্য ১৯৪৭ সালে পাকিস্তানে চলে আসে এবং করাচি ও সিন্ধুতে বসতি স্থাপন করে।

ইতিহাস ও উৎপত্তি
----------------

পাঞ্জাবি বিরাদ্রি নামে পরিচিত বিসাতিরা তাদের নামটি *বিসাত* শব্দ থেকে পেয়েছে, যার অর্থ বিক্রয়ের জন্য ছড়িয়ে দেওয়া পণ্য। বিসাতিরা মূলত ফেরিওয়ালা ও ব্যবসায়ীদের একটি সম্প্রদায়। তাদের ঐতিহ্য অনুসারে, তারা শাহজাহানের শাসনামলে বেহরা থেকে অধুনা পাকিস্তানে চলে আসে। কথিত আছে যে তারা প্রথমে পাঞ্জাবে বসতি স্থাপন করেছিল এবং তারপর ভারতের বিভিন্ন অঞ্চলে ছড়িয়ে গিয়েছিল। এদের এখন প্রধানত কাশ্মীর, লখনউ, কানপুর, ফৈজাবাদ ও অবধের অন্যান্য অংশের পাশাপাশি দোয়াবের মিরাট ও সাহারানপুর জেলায় এবং বিহারের গোপালগঞ্জ জেলায় দেখা যায়। সম্প্রদায়ের উপগোষ্ঠী রয়েছে যা *বিরদারিস* নামে পরিচিত, সবচেয়ে গুরুত্বপূর্ণ হল আনসারী, হাশমি, খান, কাজী ও মির্জা। প্রায়োগিকভাবে, বিবাহ বিরাদারির মধ্যে ঘটে বলে মনে করা হয় এব বিরাদারির সকল সদস্যই তাদের বংশধরকে একটি সাধারণ পূর্বপুরুষ থেকে সনাক্ত করে। তাদের রয়েছে আহমেদ ও বেগ উপাধি।

বর্তমান পরিস্থিতি
-----------------

বিসাতিদের আয়ের প্রধান উৎস হিসেবে সাধারণ পণ্য ব্যবসা রয়েছে। অনেকে আবার চুড়ি, বোতাম ও প্রসাধনী সামগ্রীর বিক্রেতা। তারা নিজেদেরকে শেখ মর্যাদার মনে করে। উত্তর প্রদেশে বিসাতিরা সুন্নি মুসলমান এবং তারা উর্দু ও হিন্দির বিভিন্ন উপভাষায় কথা বলে।

বিহারের বিসাতিদের গোপালগঞ্জ জেলায় বিশেষ কেন্দ্রীভূত সহ রাজ্য জুড়ে দেখা যায়।

তথ্যসূত্র
---------

1. 1 2  People of India Uttar Pradesh Volume XLII Part One edited by A Hasan & J C Das pages 336 to 339
2. ↑  People of India Uttar Pradesh Volume XLII Part One edited by A Hasan & J C Das page 339
3. ↑  People of India Uttar Pradesh Volume XLII Part One edited by A Hasan & J C Das page 339
অন্য ব্যবহারের জন্য দৌলতপুর থানা দেখুন।

**দৌলতপুর থানা** হলো বাংলাদেশের খুলনা বিভাগ এর মধ্যে অবস্থিত খুলনা জেলার একটি থানা।

ভৌগোলিক অবস্থান
---------------

দৌলতপুর ২২°৫৩′১৫″ উত্তর ৮৯°৩১′০০″ পূর্ব﻿ / ﻿২২.৮৮৭৫° উত্তর ৮৯.৫১৬৭° পূর্ব﻿ / 22.8875; 89.5167 অবস্থিত। এখানে পরিবার এর ১৭০৯৭ টি ইউনিট এবং মোট এলাকা ৭.৬৯ কিমি রয়েছে।

জনসংখ্যার উপাত্ত
----------------

১৯৯১ সালের বাংলাদেশ আদমশুমারি এর হিসাব অনুযায়ী দৌলতপুরে ৮১১৮৬ জনসংখ্যা রয়েছে। জনসংখ্যার গঠন অনুসারে পুরুষদের ৫৫% এবং নারী ৪৫% রয়েছে। এই উপজেলার আঠারো বছর বয়সের উপর পর্যন্ত জনসংখ্যা ৪৫৬৯১। দৌলতপুরের গড় গড় শিক্ষার হর ৬০.৪% এর উপরে (৭+ বছর বয়স পর্যন্ত) এবং জাতীয় গড় হার অনুসারে শিক্ষিতে হার ৩২.৪%।

প্রশাসনিক অবস্থান
-----------------

দৌলতপুরে মোট ২টি ইউনিয়ন/ওয়ার্ড, ৩৭টি মৌজা/মহল্লা এবং ০টি গ্রাম রয়েছে।

আরও দেখুন
---------

* বাংলাদেশের উপজেলা
* বাংলাদেশের জেলাসমূহ
* বাংলাদেশের বিভাগসমূহ

তথ্যসূত্র
---------

1. ↑  "Population Census Wing, BBS."। মার্চ ২৭, ২০০৫ তারিখে মূল থেকে আর্কাইভ করা। সংগ্রহের তারিখ নভেম্বর ১০, ২০০৬।
দ্কোন-ম্ছোগ-'ফেল-বা
**দ্কোন-ম্ছোগ-'ফেল-বা** (ওয়াইলি: *dkon mchog 'phel ba*) (১৪৪৫-১৫১৪) তিব্বতের ঙ্গোর-এ-বাম-ছোস-ল্দান বৌদ্ধবিহারের সপ্তম প্রধান বা ঙ্গোর-ছেন ছিলেন।

সংক্ষিপ্ত জীবনী
---------------

দ্কোন-ম্ছোগ-'ফেল-বার পিতার নাম ব্ক্রা-শিস-লেগ্স-পা (ওয়াইলি: *bkra shis legs pa*) এবং মাতার নাম ছিল বু-'দ্রেন-স্ক্যিদ (ওয়াইলি: *bu 'dren skyid*)। জন্মের সময় তার নাম রাখা হয় আ-রিগ-দ্পাল (ওয়াইলি: *a rig dpal*)। সাত বছর বয়সে তিনি কুন-দ্গা'-ব্জাং-পো নামক ঙ্গোর-এ-বাম-ছোস-ল্দান বৌদ্ধবিহারের প্রথম প্রধানের নিকট দীক্ষালাভ করেন ও রিন-ছেন-র্নাম-র্গ্যাল (ওয়াইলি: *rin chen rnam rgyal*) নামক ভিক্ষুর নিকট শিক্ষালাভ করেন। তিনি 'জাম-দ্ব্যাংস-শেস-রাব-র্গ্যা-ম্ত্শো নামক তৃতীয় ঙ্গোর-ছেন ও কুন-দ্গা'-দ্বাং-ফ্যুগ নামক চতুর্থ ঙ্গোর-ছেনের নিকট শিক্ষার্থীর শপথ এবং এবং দ্পাল-ল্দান-র্দো-র্জে নামক পঞ্চম ঙ্গোর-ছেন ও গো-রাম্স-পা-ব্সোদ-নাম্স-সেং-গে নামক ষষ্ঠ ঙ্গোর-ছেনের নিকট ভিক্ষুর শপথ গ্রহণ করেন। ১৪৮৬ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের সপ্তম প্রধানের পদে নির্বাচিত হন। তার উল্লেখযোগ্য শিষ্য ছিলেন 'জাম-পা'ই-র্দো-র্জে নামক বাইশতম সা-স্ক্যা-খ্রি-'দ্জিন, গ্রাগ্স-পা-ব্লো-গ্রোস নামক পঁচিশতম সা-স্ক্যা-খ্রি-'দ্জিন, মুস-ছেন-সাংস-র্গ্যাস-রিন-ছেন নামক অষ্টম ঙ্গোর-ছেন, গ্লো-বো-ম্খান-ছেন-ব্সোদ-নাম্স-ল্হুন-গ্রুব প্রভৃতি।

তথ্যসূত্র
---------

1. ↑  Gardner, Alexander (2011-08)। "The Seventh Ngor Khenchen, Konchok Pelwa"। *The Treasury of Lives: Biographies of Himalayan Religious Masters*। সংগ্রহের তারিখ 2014-05-02।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

* Jackson, David. 1989. "Sources on the Chronology and Succession of the Abbots of Ngor E-wam-chos-ldan." Berliner Indologische Studien, vol. 4/5, pp 49–93.

|  |  |  |
| --- | --- | --- |
| পূর্বসূরীগো-রাম্স-পা-ব্সোদ-নাম্স-সেং-গে | **দ্কোন-ম্ছোগ-'ফেল-বা  সপ্তম ঙ্গোর-ছেন** | উত্তরসূরীমুস-ছেন-সাংস-র্গ্যাস-রিন-ছেন |
|
**মারিও রয়ম্যান্স** (১৯৫০ - ৫ জানুয়ারি ১৯৭৯) বেলজিয়ামের নাগরিক, "থিল ফন লিমবার্গ" (লিমবার্গ-এর রবিনহুড) বলে পরিচিত, বাংলাদেশের স্বাধীনতা যুদ্ধের একজন সুহৃদ। তিনি এদেশের নিপীড়িত জনতাকে সাহায্য করার জন্য ১৯৭১ সালের ২৪ সেপ্টেম্বর তারিখে ব্রাসেলসের মিউজিয়াম অব ফাইন আর্টস জাদুঘর থেকে একটি ছবি চুরি করে বিশ্ব গণমাধ্যমের নজরে আসেন।

ইতিহাস
------

ইংল্যান্ড, ফ্রান্স, জার্মানি ও ডেনমার্কের বিভিন্ন জাদুঘরে থাকা ১৬শ ও ১৭শ শতকে অঙ্কিত চিত্র নিয়ে ১৯৭১ সালের ২৩ সেপ্টেম্বর ব্রাসেলসের মিউজিয়াম অব ফাইন আর্টসে '"র‌্যঁবা এন্ড হিজ টাইম" (ইউরোপ অ্যান্ড ইটস টাইম) শিরোনামের একটি প্রদর্শনীর আয়োজন করা হয়। এখানে অন্যান্য ছবির সাথে প্রদর্শীত হচ্ছিল সপ্তদশ শতকের বিখ্যাত ডাচ শিল্পী ইয়োহান ভারমিয়ার-এর 'দ্য লাভ লেটার' ছবিটি, যার তৎকালীন সময়ে মূল্য ছিলো পাঁচ মিলিয়ন ডলার।

মারিও রয়ম্যান্স ২৩ সেপ্টেম্বর রাতে (২৪ সেপ্টেম্বর) ‌'দ্য লাভ লেটার' ছবিটি চুরি করেন এবং দাবী করেন ছবিটি ফেরৎ পেতে হলে ২০০ মিলিয়ন ফ্রাংক (চার মিলিয়ন ডলার) দিতে হবে; এবং একই সাথে শর্ত দেন যে, এই টাকাগুলো দিতে হবে কারিতাস-কে আর এই টাকা খরচ করতে হবে পূর্ব পাকিস্তানের শরণার্থীদের সহায়তা করার জন্য।

আরও দেখুন
---------

* জ্যঁ ক্যুয়ে

বহি:সংযোগ
---------

* মুক্তিযুদ্ধের এক পরম সুহৃদের নামটাই জানতে চল্লিশ বছর চলে গেলো আমাদের![*স্থায়ীভাবে অকার্যকর সংযোগ*]
* মানবতার জন্য 'অপরাধ' \* আর্তের সেবায় মিউজিয়ামের ছবি চুরি[*স্থায়ীভাবে অকার্যকর সংযোগ*]

তথ্যসূত্র
---------

1. 1 2
2. ↑
3. ↑  "সংরক্ষণাগারভুক্ত অনুলিপি"। ৯ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২০ ডিসেম্বর ২০১২।
**তীর্থহাল্লি** (ইংরেজি: Tirthahalli) ভারতের কর্ণাটক রাজ্যের শিবমোগ্গা জেলার একটি পঞ্চায়েত-শাসিত শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ১৩°৪২′ উত্তর ৭৫°১৪′ পূর্ব﻿ / ﻿১৩.৭° উত্তর ৭৫.২৩° পূর্ব﻿ / 13.7; 75.23। সমুদ্র সমতল হতে এর গড় উচ্চতা হল ৫৯১ মিটার (১৯৩৮ ফুট)।

জনসংখ্যার উপাত্ত
----------------

ভারতের ২০১১ সালের আদমশুমারি অনুসারে তীর্থহাল্লি শহরের জনসংখ্যা হল ১৪,৫২৮ জন। এর মধ্যে পুরুষ ৭,০৯৩ (৪৮%) এবং নারী ৭,৪৩৫ (৫২%)।

এখানে সাক্ষরতার হার ৯১.৬৩%। পুরুষদের মধ্যে সাক্ষরতার হার ৯৪.৭২% এবং নারীদের মধ্যে এই হার ৮৮.৭২%। সারা ভারতের সাক্ষরতার হার ৭৪.০৪%, তার চাইতে তীর্থহাল্লি এর সাক্ষরতার হার বেশি।

এই শহরের জনসংখ্যার ৯.২৫% হল ৬ বছর বা তার কম বয়সী।

তথ্যসূত্র
---------

1. ↑  "Tirthahalli"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৬, ২০০৭।
2. ↑  "ভারতের ২০১১ সালের আদমশুমারি" (ইংরেজি ভাষায়)। সংগ্রহের তারিখ জুন ২৮, ২০২৩।

|  |  |
| --- | --- |
|  | *এই নিবন্ধটি ভারতের কর্ণাটক রাজ্যের একটি শহরের উপর অসম্পূর্ণ নিবন্ধ। আপনি এটির সম্প্রসারণের মাধ্যমে উইকিপিডিয়াকে সাহায্য করতে পারেন।* |
**রবার্ট গ্যারি রবি হার্ট** (ইংরেজি: Robbie Hart; জন্ম: ২ ডিসেম্বর, ১৯৭৪) হ্যামিল্টনের ওয়াইকাতো এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও ডানহাতে ব্যাটিংয়ে পারদর্শী ছিলেন **রবি হার্ট**।

প্রথম-শ্রেণীর ক্রিকেট
---------------------

১৯৯২-৯৩ মৌসুম থেকে ২০০৪ সাল পর্যন্ত রবি হার্টের প্রথম-শ্রেণীর খেলোয়াড়ী জীবন চলমান ছিল। ২০০২-০৩ মৌসুমের স্টেট শীল্ড ট্রফির শিরোপা বিজয়ে দলের নেতৃত্বে ছিলেন। ১ ফেব্রুয়ারি, ২০০৩ তারিখে অকল্যান্ডের নর্থ হারবার স্টেডিয়ামে অনুষ্ঠিত ঐ খেলায় তার দল অকল্যান্ডকে ১৭ রানে পরাভূত করেছিল।

নিউজিল্যান্ডীয় টেস্ট স্পিনার ও সহোদর ম্যাথু হার্টের তুলনায় কনিষ্ঠ ছিলেন। নিউজিল্যান্ডের পক্ষে তুলনামূলকভাবে অধিক বয়সে খেলেন। ২০০১-০২ মৌসুমে ইংল্যান্ডের বিপক্ষে সিরিজ খেলার পর অ্যাডাম প্যারোরে’র অবসর গ্রহণের পর তিনি নিউজিল্যান্ডের প্রথম পছন্দের টেস্ট উইকেট-রক্ষকের দায়িত্বপ্রাপ্ত হন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে এগারোটি টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন রবি হার্ট। ১ মে, ২০০২ তারিখে লাহোরে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২৬ ডিসেম্বর, ২০০৩ তারিখে ওয়েলিংটনে একই দলের বিপক্ষে সর্বশেষ টেস্টে অংশ নেন তিনি।

বার্বাডোসে ওয়েস্ট ইন্ডিজের বিপক্ষে প্রথম টেস্ট বিজয়ে কিছু অসাধারণ ব্যাটিংশৈলী প্রদর্শন করে ভূমিকা রাখেন। এরপর, দ্বিতীয় টেস্টে রক্ষণাত্মক ব্যাটিং করে টেস্ট ড্র করেন ও নিউজিল্যান্ড দল ক্যারিবীয়ায় প্রথমবারের মতো সিরিজ বিজয় করে।

২০০৩ সালে শ্রীলঙ্কা ও ভারত গমন করেন। স্পিনারদের দাপটের খেলায় নিজস্ব ধাঁচে উইকেট-রক্ষণে অগ্রসর হয়েছিলেন। ভারতের বিপক্ষে দ্বিতীয় টেস্টে কিছু ক্যাচ গ্লাভসবন্দী করেন। তাসত্ত্বেও ঐ সিরিজে তিনি মাত্র ছয়টি ক্যাচ নিয়েছিলেন।

অবসর
----

অংশগ্রহণকৃত ১১ টেস্ট থেকে ২৯টি ক্যাচ ও একটি স্ট্যাম্পিংয়ের সাথে স্বীয় নামকে যুক্ত রাখেন। আগস্ট, ২০০৪ সালে প্রথম-শ্রেণীর ক্রিকেটকে বিদেয় জানান তিনি। ব্যাট হাতে নিয়ে আন্তর্জাতিক পর্যায়ে মোটেই সাড়া জাগাতে পারেননি তিনি। ওয়েস্ট ইন্ডিজের বিপক্ষে একমাত্র অর্ধ-শতরানের ইনিংস খেলতে সমর্থ হয়েছিলেন।

অবসর গ্রহণের পর ব্যবসায়ের দিকে ধাবিত হন তিনি। তার জ্যেষ্ঠ ভ্রাতা ম্যাথু হার্ট নর্দার্ন ডিস্ট্রিক্টস নাইটস ও নিউজিল্যান্ডের পক্ষে ক্রিকেটে অংশ নিয়েছেন।

তথ্যসূত্র
---------

1. ↑  List of New Zealand Test Cricketers
2. ↑  "New Zealand Test Batting Averages"। ESPNCricinfo। সংগ্রহের তারিখ ২ ডিসেম্বর ২০২০।
3. ↑  "New Zealand Test Bowling Averages"। ESPNCricinfo। সংগ্রহের তারিখ ২ ডিসেম্বর ২০২০।

আরও দেখুন
---------

* ফিল হর্ন
* আন্দ্রে অ্যাডামস
* নিউজিল্যান্ডীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে রবি হার্ট উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে রবি হার্ট  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**বিমলাপদ দত্ত** (১৯০৭ – ৮ ফেব্রুয়ারি ১৯৯০) ছিলেন  বৃটিশ ভারতের স্বদেশী ও কৃষক আন্দোলনের সময়কালে জাতীয়তাবাদের উদ্গাতা সংবাদপত্র সমূহের বর্ধমান জেলার গ্রামীণ সংবাদদাতা। অনুপ্রাসবহুল রচনায় তার যথেষ্ট দক্ষতা ছিল।

জীবনী
-----

বিমলাপদ দত্তের জন্ম বৃটিশ ভারতের অধুনা  পশ্চিমবঙ্গের পূর্ব বর্ধমান জেলার রায়না থানার পাঁইটা গ্রামের উগ্রক্ষত্রিয় বংশের এক অবস্থাপন্ন পরিবারে। পিতা উমেশচন্দ্র দত্ত এবং মাতা রাজকুমারী। প্রথম জীবনে বিমলাপদ কলকাতায় ও পরে বর্ধমানের কানাই-এর নাটশালায় ধানভানা কল, যন্ত্রপাতির, পাম্প, চাকি ইত্যাদির ব্যবসা করতেন। তবে ব্যবসার মধ্যে থেকেও তিনি স্বদেশী বিশেষকরে কৃষক আন্দোলনে পরোক্ষভাবে যুক্ত ছিলেন। তিনি যুগান্তর, আনন্দবাজার পত্রিকা, দৈনিক বসুমতী সহ বর্ধমান, বাঁকুড়া, ও ঝাড়গ্রাম অঞ্চলের সকল স্থানীয় পত্র-পত্রিকার গ্রামীণ সংবাদদাতা ছিলেন। এছাড়াও সঙ্গীতজ্ঞ ও চিকিৎসাব্রতী হিসাবে বিশেষ পরিচিতি ছিল। সেসময়ে প্রত্যন্ত গ্রামের মানুষের চিকিৎসার একমাত্র অবলম্বন ছিলেন তিনি। তিনি ব্যবসা ইত্যাদির কারণে শহরে থাকতে পারতেন সহজেই। কিন্ত গ্রামের মানুষের পাশে থাকার জন্য আজন্ম প্রত্যন্ত গ্রামে অতিবাহিত করেন। 

কাজের ফাঁকে লেখালেখির কাজও করতেন। 'দেহি দেবী দর্শন', 'বাণীবন্দনা', 'বিশ্বকবি বন্দনা', 'বিধানচন্দ্র বন্দনা' প্রভৃতি রচনায় তার  অনুপ্রাসের ব্যবহার তার সাহিত্য দক্ষতার পরিচয় দেয়। এবিষয়ে তার একমাত্র রচিত গ্রন্থটি হল- *অনুপ্রাসমালা*।

বাংলার গ্রামের দরদী মানুষ বিমলাপদ দত্ত ১৯৯০ খ্রিস্টাব্দের ৮ ফেব্রুয়ারি পরলোক গমন করেন।

তথ্যসূত্র
---------

1. ↑   অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ২৬৪, আইএসবিএন ৯৭৮-৮১-৭৯৫৫-২৯২-৬
2. ↑  হংসনারায়ণ ভট্টাচার্য সম্পাদিত "বঙ্গসাহিত্যাভিধান", ফার্মা কে এল এম প্রা.লি কলকাতা,১৯৯০ প্রকাশিত আইএসবিএন ৮৭৯০৪৮১০ {{আইএসবিএন}} এ প্যারামিটার ত্রুটি: দৈর্ঘ্য
**বিমান বাংলাদেশ এয়ারলাইন্স ফ্লাইট ৬০** বিমানটি বাংলাদেশের ঢাকার শাহজালাল আন্তর্জাতিক বিমানবন্দর থেকে একটি আন্তর্জাতিক যাত্রীবাহী ফ্লাইট হিসেবে মিয়ানমারের ইয়াঙ্গুন আন্তর্জাতিক বিমানবন্দরে যাওয়ার কথা ছিল। ৮ মে ২০১৯ সালে একটি বম্বার্ডিয়ার কিউ৪০০ উড়োজাহাজে করে ফ্লাইটটি চালানোর সময় তা ইয়াঙ্গুনে অবতরণের সময় পিছলে রানওয়ের বাইরে চলে যায় ও ভেঙে তিন ভাগ হয়ে যায়। এতে কোন প্রাণহানি ঘটেনি তবে বিমানে থাকা ২৮ জন যাত্রীর মধ্যে ১৮ জন যাত্রী ও ৫ জন বিমানকর্মী আহন হন। বিমানটি মেরামত করে পুনঃব্যবহারের যোগ্য না হওয়ায় বিমানটিকে পূর্ণ ক্ষতি হিসেবে ঘোষণা করা হয় এবং এটি কিউ৪০০০ বিমানের ১০ম ক্ষতি।

বিমান
-----

দুর্ঘটনায় পতিত বিমানটির নিবন্ধন নম্বর হল এস২-এজিকিউ।

২০১১ সালে স্মার্ট এভিয়েশন কোম্পানির কাছে বিমানটি সরবরাহ করা হয় এবং ২০১৫ সালের এপ্রিল মাসে নতুন বিমান হিসাবে বিমান বাংলাদেশ এয়ারলাইন্সের কাছে তা ভাড়া দেওয়া হয়।

দুর্ঘটনা
--------

৮ মে ২০১৯ তারিখ বিকেলে স্থানীয় সময় প্রায় ৩টা ১৫ মিনিটের দিকে বিমান বাংলাদেশ এয়ারলাইন্সের ফ্লাইট নং ৬০ মায়ানমারের ইয়াঙ্গুনের উদ্দেশ্যে নির্ধারিত যাত্রী বিমানে করে ঢাকা থেকে যাত্রা শুরু করে। দুর্ঘটনার সময় বজ্রপাত হচ্ছিল এবং আবহাওয়া খুব খারাপ ছিল। বিমানটি অবতরণের জন্য নামার সময়, অজানা কারণে এটি এর পথ থেকে বিচ্যুত হয় এবং একমাত্র রানওয়ে থেকে ছিটকে পাশের ঘাসযুক্ত স্থানে চলে যায়। এতে উড়োজাহাজটির মূল দেহকাঠামো ভেঙে তিন টুকরো হয়ে যায়, তলা ফেটে যায়। বিমানের নিম্নকাঠামো ভেঙ্গে পড়ে এবং ডানের পাখাটি খুব ক্ষতিগ্রস্ত হয়। তবে দুর্ঘটনার পর বিমানে আগুন ধরেনি ও সকলে বেঁচে যান তবে ১৮ জন আহত হন।

তথ্যসূত্র
---------

1. ↑  "মিয়ানমারে দুর্ঘটনার কবলে বাংলাদেশ বিমান"। *কালের কণ্ঠ*। ৮ মে ২০১৯। সংগ্রহের তারিখ ১৭ মে ২০১৯।
2. ↑  "ইয়াঙ্গুনে বাংলাদেশ বিমানের দুর্ঘটনা তদন্তে কমিটি"। *বাংলাদেশ প্রতিদিন*। ৯ মে ২০১৯।
3. ↑  "S2-AGQ Biman Bangladesh Airlines De Havilland Canada DHC-8-400"। *www.planespotters.net* (ইংরেজি ভাষায়)। সংগ্রহের তারিখ ১৭ মে ২০১৯।
4. ↑
**মারিজকে মোসার**, বিবাহপূর্ব ভ্যান ডি গ্রাফ (জন্ম ১৯৪৬) একজন প্রাক্তন ডাচ বংশোদ্ভূত সুইস এবং মধ্য ও দীর্ঘ দূরত্বের দৌড়বিদ।  তিনি পুরুষদের মতো একই শর্তে নারীদের দৌড়ে প্রবেশের জন্য প্রচারণা চালিয়েছেন। তিনিই প্রথম মহিলা যিনি তিন ঘণ্টার কম সময়ে ম্যারাথন দৌড়েছিলেন।

জীবন
----

পাঁচ থেকে বারো বছর বয়স পর্যন্ত, মারিজকে ভ্যান ডি গ্রাফ তাঁর বাবা-মায়ের সাথে ইন্দোনেশিয়ায় থাকতেন। সেখানে তাঁর বাবা ছিলেন চিকিৎসক।  ১৯৭০ সালে তিনি আলব্রেখ্ট মোসারকে বিয়ে করেন, যিনি নেদারল্যান্ডসের হিলভারসামে তাঁর মতো একই অ্যাথলেটিক্স ক্লাবের সদস্য ছিলেন। তারপরে এই দম্পতি বার্নে চলে আসেন। পুরুষদের মতো সমান শর্তে সমস্ত ধরনের দৌড়ে মহিলাদের দৌড়ানোর অধিকারের জন্য মোসার প্রচার করেছিলেন। তিনি ১৯৭১ সালে, শুধু পুরুষদের জন্য 'মোরাট-ফ্রেইবার্গ' রেসে "গোপন" প্রতিযোগী হিসেবে অংশগ্রহণ করতে সক্ষম হন। তিনি মার্কাস এবিশার নামে একজন ব্যক্তি হিসাবে নিবন্ধন করেছিলেন  মোসার সুইজারল্যান্ডের হয়ে ১৯৭২ অলিম্পিকে ১৫০০ মিটার দৌড়েছিলেন। তিনি প্রথম হিটে অষ্টম হয়েছিলেন এবং ফাইনালের আগে তিনি বাদ পড়েছিলেন।  ১৯৭৪ সালের অক্টোবরে নিউফ-ব্রিসাকে মোসার ২:৫৯:২৪ সময় নিয়ে একটি ম্যারাথন শেষ করেন। দ্বৈত জাতীয়তা থাকার কারণে, তিনি প্রথম ডাচ এবং প্রথম সুইস মহিলা হিসেবে ম্যারাথনে তিন ঘণ্টার কম সময়ে দৌড়োনোর রেকর্ড করেন। তিনি এর পরে এই সময়ের আর উন্নতি করতে পারেন নি, তবে ১৯৭৮ সালে তিনি ২:৫৯:৩৮ সময়ের মধ্যে দৌড়ে তিনি প্রথম স্বীকৃত সুইস মহিলা ম্যারাথন বিজয়ী হয়েছিলেন।

তাঁর সঙ্গী ছিলেন অ্যাথলেট আলব্রেখট মোসার। তাঁর মেয়ে, মির্জা জেনি-মোসার (ডি), নিজের মা মারিজকে মোসারের সাফল্যের ৩৫ বছর পর, ২০০৬ সালে মোরাত-ফ্রাইবর্গ রেসে অংশগ্রহণ করেছিলেন।

তথ্যসূত্র
---------

1. ↑  "Marijke Moser, pionnière des courses longues distances et première vainqueur de la catégorie Dames à la course Morat-Fribourg (1977)"। ৪ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ২১ মার্চ ২০১৬। .
2. ↑  Robert Peterhand, Laufpionierin mit Idealen  ওয়েব্যাক মেশিনে আর্কাইভকৃত ৭ নভেম্বর ২০১৭ তারিখে
3. ↑  "La longue course des femmes, de l'injustice à l'évidence"। *tdg.ch/*। সংগ্রহের তারিখ ২০১৭-০৫-২৩।
4. 1 2  Marijke Moser, SR Sports, Retrieved 23 May 2017
5. ↑  Wim Zonneveld, Marijke Moser: de eerste Nederlandse marathonvrouw onder de drie uur, at sportgeschiedenis.nl (in Dutch)
6. ↑  "Points forts des 81 éditions de Morat – Fribourg" (পিডিএফ)। ৪ এপ্রিল ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ মার্চ ২০১৬। .
**তীক্ষ্ণলেজা চেওয়া** (বৈজ্ঞানিক নাম: *Pseudapocryptes elongatus*) (ইংরেজি: **Pointed-tailed Goby**) হচ্ছে **Gobiidae** পরিবারের *Pseudapocryptes* গণের একটি স্বাদুপানির মাছ।

বর্ণনা
------

তীক্ষ্ণলেজা চেওয়া মাছ দেখতে লম্বা, সামনের দিক চোঙাকৃতির; তবে পিছনের অংশ চাপা। মাছের দেহের উপরের দিকে সবুজাভ ও অসংখ্য ছােট ছােট বাদামী দাগযুক্ত। নিচের দিক থেকে অনেকগুলি তির্যক কালাে ডােরা নিচের দিকে নামানো। দ্বিতীয় পৃষ্ঠপাখনা এবং পুচ্ছপাখনায় কয়েকসারি দাগ থাকে। পুচ্ছপাখনার গােড়ার উপরের অংশে একটি চিহ্ন থাকে।

বিস্তৃতি
--------

এই মাছ বাংলাদেশ, ভারত, চীন, ইন্দোনেশিয়া, কম্বোডিয়া, জাপান, মালয়েশিয়া, সিঙ্গাপুর, হাইতি, তাইওয়ান, থাইল্যান্ড এবং ভিয়েতনাম পর্যন্ত বিস্তৃত।

আবাসস্থল
--------

তীক্ষ্ণলেজা চেওয়া প্রজাতিকে তলদেশবাসী মাছ বলা হয়; স্বাদু ও লােনা উভয় পানিতে এদের অভিপ্রায়ন ঘটে, আবার এরা বায়ুশ্বাসী প্রাণী। এই মাছ মােহনা ও নদীর কিনারায় অর্থাৎ কর্দমাক্ত ভূমিতে, যেখানে জোয়ার-ভাটার প্রভাব থাকে সেখানে পাওয়া যায়। গােবি মাছের মতােই এরা সাধারণত তলদেশে বিশ্রাম নেয়, মাঝে মাঝে শ্রোণীপাখনায় ভর করে বসে থাকে। আবার দ্রুত এক স্থান থেকে অন্য স্থানে চলাচল করে।

বাংলাদেশে বর্তমান অবস্থা এবং সংরক্ষণ
------------------------------------

আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।

মন্তব্য
-------

বাংলাদেশের চাঁদপুরের নিকট মেঘনা নদী থেকে সর্ব্বোচ্চ ২১ সেমি দৈর্ঘ্যের মাছ পাওয়া গিয়েছিল। এই মাছ পানি থেকে কয়েক গজ দূরে কাদায় মোচ্ছানোর ভঙ্গিতে চলে। ভারতে এই প্রজাতির ক্রোমোজমের সংখ্যা ৩৮ পাওয়া গিয়েছে।

আরও দেখুন
---------

* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

তথ্যসূত্র
---------

1. ↑  Jenkins A. Kullander F.F. & Tan H.H. 2009. *Pseudapocryptes elongatus*. In: IUCN 2012. IUCN Red List of Threatened Species. Version 2012.2.<www.iucnredlist.org>. Downloaded on ngày 1 tháng 5 năm 2013.
2. 1 2 3 4 5  এ কে আতাউর রহমান, মহিত মোরশেদ (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। *বাংলাদেশ উদ্ভিদ ও প্রাণী জ্ঞানকোষ*। **২৩** (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ২৬৬–২৬৭। আইএসবিএন 984-30000-0286-0 `|আইএসবিএন=` এর মান পরীক্ষা করুন: invalid prefix (সাহায্য)।
এটি গ্রেগরীয় বর্ষপঞ্জী অনুযায়ী ১০৮০-এর দশক। এটি শুরু হয়েছে ১লা জানুয়ারি, ১০৮০ থেকে এবং শেষ হয়েছে ৩১ ডিসেম্বর, ১০৮৯ তারিখে।

ঘটনা
----

### ১০৮০

এই অনুচ্ছেদটি ১০৮০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১০৮১

এই অনুচ্ছেদটি ১০৮১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১০৮২

এই অনুচ্ছেদটি ১০৮২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১০৮৩

এই অনুচ্ছেদটি ১০৮৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১০৮৪

এই অনুচ্ছেদটি ১০৮৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১০৮৫

এই অনুচ্ছেদটি ১০৮৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১০৮৬

এই অনুচ্ছেদটি ১০৮৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১০৮৭

এই অনুচ্ছেদটি ১০৮৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১০৮৮

এই অনুচ্ছেদটি ১০৮৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১০৮৯

এই অনুচ্ছেদটি ১০৮৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
**যোহন গুণসেকরা** (সিংহলি: යොහාන් ගුණසේකර; জন্ম: ৮ নভেম্বর, ১৯৫৭) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৩ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, বামহাতি মিডিয়াম কিংবা স্লো লেফট-আর্ম অর্থোডক্স বোলিং করতেন তিনি।

খেলোয়াড়ী জীবন
---------------

১৯৮০-৮১ মৌসুম থেকে ১৯৮৬-৮৭ মৌসুম পর্যন্ত যোহন গুণসেকরা’র প্রথম-শ্রেণীর খেলোয়াড়ী জীবন চলমান ছিল। নালন্দা কলেজ কলম্বোর প্রাক্তন শিক্ষার্থী তিনি।

সমগ্র খেলোয়াড়ী জীবনে দুইটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন যোহন গুণসেকরা। ৪ মার্চ, ১৯৮৩ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১১ মার্চ, ১৯৮৩ তারিখে ওয়েলিংটনে একই দলের বিপক্ষে সর্বশেষ টেস্টে অংশ নেন তিনি।

১৯৮২-৮৩ মৌসুমে একঝাঁক তরুণ খেলোয়াড়কে নিউজিল্যান্ডের বিপক্ষে সিরিজে খেলায় অংশগ্রহণের জন্যে মনোনীত করা হয়। অন্যতম খেলোয়াড় হিসেবে অংশ নিলেও এটিই তার একমাত্র আন্তর্জাতিক সিরিজে অংশগ্রহণ ছিল। স্যার রিচার্ড হ্যাডলি, ক্রিস কেয়ার্নস, ইয়ান চ্যাটফিল্ড ও মার্টিন স্নেডেনের ন্যায় বিশ্বমানের বোলিং আক্রমণে দিশেহারা হলেও উত্তরোত্তর প্রত্যেক ইনিংসেই তার খেলার মানের উত্তরণ ঘটতে থাকে।

ওয়েলিংটনে স্বাগতিক দলের বিপক্ষে সিরিজের দ্বিতীয় টেস্টের প্রথম ইনিংসে স্বর্ণালী মুহূর্ত উদ্‌যাপন করেন। চারটি ক্যাচ তালুবন্দী করে শ্রীলঙ্কান রেকর্ড গড়েন তিনি। পরবর্তীতে এক দশক পর হাসান তিলকরত্নে তার এ রেকর্ডের সমকক্ষ হয়েছিলেন।

অবসর
----

বামহাতি ব্যাটসম্যান হিসেবে খেলতেন। একদিনের সিরিজে বেশ ভালো খেলা উপহার দিয়েছিলেন। তাসত্ত্বেও দল নির্বাচকমণ্ডলী তার উপর আস্থা রাখতে পারেননি।

তথ্যসূত্র
---------

1. ↑  List of Sri Lanka Test Cricketers
2. ↑  "Sri Lanka – Test Batting Averages"। ESPNCricinfo। সংগ্রহের তারিখ ১৬ ফেব্রুয়ারি ২০২০।

আরও দেখুন
---------

* রজার বিজেসুরিয়া
* ললিত কালুপেরুমা
* সিংহলীজ স্পোর্টস ক্লাব
* শ্রীলঙ্কান টেস্ট ক্রিকেটারদের তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে যোহন গুণসেকরা উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে যোহন গুণসেকরা  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**মেলভিন কার্টার**, কলেজ টেরেসের ধর্ষক নামে পরিচিত, একজন মার্কিন ধারাবাহিক ধর্ষক যিনি ১৯৭১ থেকে ১৯৮০ সালের মধ্যে অন্তত ১০০ নারীকে ধর্ষণের কথা স্বীকার করেন।

জীবনের প্রথমার্ধ
----------------

কার্টার কলোরাডোতে জন্মগ্রহণ করেন। বৌদ্ধিকভাবে প্রতিভাধর, তার সীমিত সামাজিক এবং মানসিক দক্ষতা ছিল, এবং পরবর্তীতে তার মাকে আধিপত্যবাদী হিসাবে বর্ণনা করবে। তিনি স্কুল অফ মাইনের একজন সফল ছাত্র ছিলেন।

তিনি পাবলিক পার্কে মহিলাদের নক করতে শুরু করেন, পেছন থেকে এসে তাদের স্তন চেপে ধরেন। পরে তিনি তার শিকারদের অচেতন করার জন্য ইথার ব্যবহার করেন, তারা অচেতন হওয়ার পরে তাদের হাতড়ে বেড়ান। এই সময়কালে তিনি ভ্রমনের অপরাধে এক রাত জেলে কাটান। স্নাতক হওয়ার পর, তিনি ক্যালিফোর্নিয়ায় চলে যান যেখানে তিনি একজন কম্পিউটার প্রকৌশলী হিসেবে বে এরিয়াতে চাকরি পান।

তথ্যসূত্র
---------

1. ↑  "Protests Over Serial Rapist's Parole Subside"। *New York Times*। ১৯৯৪-০৩-২০। সংগ্রহের তারিখ ২০১৪-১০-২৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "A serial rapist's trail of tragedies"। freelancestar.com। ১৯৯৪-০৩-২৮। সংগ্রহের তারিখ ২০১৪-১০-২৫।
3. ↑  Hickey 2009।

গ্রন্থপঞ্জি
-----------

* Hickey, Eric (২০০৯)। "Sexual Predators, Paraphilia, and Murder"। *Serial Murderers and their Victims*। Cengage Learning। আইএসবিএন 978-0-495-60081-7।
**কোহিনূর** (বাংলা উচ্চারণ: [kohɪnur]; অনুবাদ. "আলোর পাহাড়") বা **কোহ-ই-নূর** হলো বিশ্বের অন্যতম বৃহৎ কাটা হীরা, যার ওজন প্রায় ১০৮.৯৩ ক্যারেট। বর্তমানে এটি ব্রিটিশ রাণীর মুকুটে শোভা পাচ্ছে। এটি বিভিন্ন রাজা বাদশাহ ও শাসকের হাত ঘুরে এখন স্থান পেয়েছে টাওয়ার অফ লন্ডনে।

ইতিহাস
------

এর ইতিহাসের সূচনা ১৩০৪ খ্রিস্টাব্দে। ষোড়শ শতাব্দীতে কোহিনূর মালওয়ার রাজাদের অধিকারে ছিল এবং পরবর্তীকালে তা মোগল সম্রাটদের হাতে আসে এবং সম্রাট শাহজাহান নির্মিত ময়ূর সিংহাসনের শোভা বর্ধন করে। মোগল সাম্রাজ্য যখন বিক্ষিপ্ত ও ধ্বংসের দ্বারপ্রান্তে তখন নাদির শাহকে আমন্ত্রণ জানানো হয় মুসলিম শাসনের গৌরবোজ্জ্বল দিন ফিরিয়ে আনতে সহায়তা করতে। কিন্তু তাকে প্রতিশ্রুত অর্থ না দিয়ে প্রতারণার আশ্রয় নেয়া হয়। কৌশলে তিনি মোগলদের কাছ থেকে কোহিনূর উদ্ধার করে নিয়ে যান ইরানে। কোহিনূর নামটিও নাদির শাহের দেয়া। নাদির শাহ নিহত হবার পর কোহিনূর আসে আফগানিস্তান সম্রাট হুমায়ুনের পুত্রের কাছে। 

### শিখ কর্তৃক অধিগ্রহণ

পাঞ্জাবের মহারাজা রণজিৎ সিং আফগান শাসকের নিকট থেকে কোহিনূর হীরা পেয়েছিলেন। তিনি তা উইল করে পুরীর জগন্নাথ মন্দিরকে দিয়ে যান।

### ব্রিটিশ কর্তৃক অধিগ্রহণ

দ্বিতীয় ব্রিটিশ-শিখ যুদ্ধের পর শিখদের হারিয়ে ব্রিটিশরা শিখ সাম্রাজ্য দখল করে। তার জন্য লর্ড ডালহৌসি লাহৌরের শেষ চুক্তি তৈরি করেন। সেই চুক্তিতেই কোহিনূর সহ মহারাজার যাবতীয় সম্পদ ইংরেজদের রাজ্য ইংল্যান্ডের মহারানি ভিক্টোরিয়াকে সমর্পণের কথা বলা হয়েছিল।

উত্তরসূরি দলীপ সিংহ ১৮৫০ খ্রিস্টাব্দে ইস্ট ইন্ডিয়া কোম্পানির হাতে এ’টি তুলে দেন। শেষ পর্যন্ত সেটি আনুষ্ঠানিকভাবে ১৮৫০ খ্রিস্টাব্দে তুলে দেন রাণী ভিক্টোরিয়ার হাতে। ১০৮.৯৩ ক্যারেট ওজনবিশিষ্ট কোহিনূর প্রথমে রাণী ভিক্টোরিয়া ব্যবহার করতেন তার হাতে। এরপর সেটি স্থান পায় ব্রিটিশ মুকূটে।

মালিকানা বিরোধ
--------------

১৮৫০-এ দলীপ সিংহ ছিলেন নাবালক। অনেকেই প্রশ্ন তুলেছেন, নাবালক রাজাকে চাপ দিয়ে কোহিনূর নেওয়া হয় এবং সেই যুক্তিতেই ১৯৪৭ খ্রিস্টাব্দে স্বাধীনতার সময় এবং তার পরে ১৯৫৩ খ্রিস্টাব্দেও বর্তমান মহারাণী দ্বিতীয় এলিজাবেথের রাজ্যাভিষেকের সময় কোহিনূর প্রত্যর্পণের দাবি তুলেছে ভারত। কিন্তু চুক্তির প্রসঙ্গ তুলে তা খারিজ করে দিয়েছে ব্রিটিশ সরকার।

কোহিনূরের মালিকানা নিয়ে আশির দশকেও বিতর্কের সৃষ্টি হয়েছিল। ইরান, ভারত, পাকিস্তান, আফগানিস্তান, এমনকি বাংলাদেশ পর্যন্ত এর সত্ত্ব দাবি করেছিল। তবে ব্রিটিশ সরকার সব দাবিই প্রত্যাখ্যান করেছে এবং এসকল দাবী অযৌক্তিক বলে আখ্যায়িত করেছে।

অভিশাপ
------

কথিত আছে, কোহিনূর নামক এই হীরাটি "অভিশপ্ত"। প্রতিবারই এই হীরাটির মালিকরা কোনো না কোনো কারণে করুণ পরিণতির শিকার হয়েছিলেন। এর কারণ হিসাবে এই অভিশাপকে চিহ্নিত করা হয়েছে। ব্রিটিশ রাজপরিবারের এই হীরাটির মালিকানা প্রাপ্তির পর তৎকালীন রাণী ভিক্টোরিয়া একটি আইন জারির মাধ্যমে এটা ঘোষণা করেছিলেন যে শুধুমাত্র রাজপরিবারের রাণীরাই এই হীরাটি তাদের মুকুটে ব্যবহার করতে পারবেন, রাজারা নয়। কারণ ব্রিটিশদের হাতে আসার পূর্বে এই হীরাটির সকল মালিকরাই ছিল রাজা না হয় সম্রাট, তথাকথিত অভিশাপের শিকার তারাই হয়েছিল বলে মনে করা হয়।

তথ্যসূত্র
---------

1. ↑  Kenneth J. Mears (১৯৮৮)। *The Tower of London: 900 Years of English History*। Phaidon। পৃষ্ঠা 100। আইএসবিএন 978-0-7148-2527-4।
2. ↑  "FAQ: Does the Queen own the Royal Collection?"। Royal Collection Trust। সংগ্রহের তারিখ ৩০ ডিসেম্বর ২০১৫।
**কৌপিনা** বা ল্যাঙ্গোট বা লুঙ্গুটি (ল্যাঙ্গোট) (langoṭī) ভারতীয় উপমহাদেশে পুরুষদের দ্বারা পরিধান করা একটি লোইনক্লোথ যা অন্তর্বাস হিসাবে পরিধান করা হয়, এটি এখন সাধারণত দক্ষিণ এশীয় পালোয়ান ও কুস্তিগীরদের দ্বারা দঙ্গলে ব্যায়াম বা স্পারিংয়ের সময় পরিধান করা হয়। এটি সুতির কাপড়ের একটি আয়তক্ষেত্রাকার পট্টি দিয়ে গঠিত যা পট্টিগুলির সাহায্যে যৌনাঙ্গকে ঢেকে রাখতে ব্যবহৃত হয়, এটি কোমরের চারপাশে বাঁধার জন্য কাপড়ের চার প্রান্তের সাথে সংযুক্ত। 

কৌপিনা পরিহিত একজন পালোয়ান
নাগা সাধু বা ফকিরদের পরিধান করা ছোট লুঙ্গুটি 'কুপিস' নামেও পরিচিত।

ব্যবহার
-------

এটি ভারতের কুস্তিগীরদের (পেহেলওয়ান) দ্বারা ব্যাপকভাবে ব্যবহৃত হয় যা পালোয়ানির ঐতিহ্যবাহী খেলায় (ঐতিহ্যবাহী কুস্তির একটি রূপ) অংশ নেয়। এটি খেলা, অনুশীলন, প্রশিক্ষণ এবং অনুশীলনের (কাসরাত) সময় কুস্তিগীরদের দ্বারা পরিধান করা হয়।
ভারতের কৌপিন হ'ল ঐতিহ্যবাহী পুরুষ ক্রীড়া সরঞ্জাম যা কুস্তি এবং কাবাডির মতো শারীরিকভাবে চাপযুক্ত প্রায় প্রতিটি ধরণের খেলাধুলার সাথে যুক্ত। এটি প্রাচীনকাল থেকে প্রশিক্ষণ এবং ব্যায়াম সেশনের সময় ক্রীড়াবিদ এবং বডিবিল্ডারদের দ্বারা পরিধান করা হয়েছে (জিম শর্টসের সমসাময়িক ব্যবহারের অনুরূপ) এবং এখনও ঐতিহ্যবাহী খেলাধুলায় ব্যবহৃত হয়। ল্যাঙ্গট আগে ভারতে পুরুষদের দ্বারা পরিধান করা হত (এবং এখনও কখনও কখনও পরিধান করা হয়)। কুস্তিগীররা প্রায়শই তাদের যৌনাঙ্গ রক্ষার জন্য নীচে জি-স্ট্রিং আকৃতির সুরক্ষাবস্ত্র পরেন।
কৌপিন খেলাধুলার পোশাকের একটি অত্যন্ত প্রাচীন রূপ এবং ভারতে বৈদিক যুগের (খ্রিস্টপূর্ব ২০-১৫০০ খ্রিস্টপূর্বাব্দ) প্রথম দিক থেকে ব্যবহৃত হত, যা সেই সময়ে রচিত হিন্দু পবিত্র ধর্মগ্রন্থ সামবেদের একটি শ্লোক থেকে স্পষ্ট। হিন্দু দেবতা শিবের ভক্তরা কৌপিন পরিধান করতেন বলে জানা গেছে।

তথ্যসূত্র
---------

1. ↑  Yule, Sir Henry; Burnell, Arthur Coke (১৯৯৬)। *Hobson-Jobson*। পৃষ্ঠা 525। আইএসবিএন 9781853263637। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Alter, Joseph S. (১৯৯২)। *The wrestler's body: identity and ideology in north India*। University of California Press। পৃষ্ঠা 305 pages। আইএসবিএন 9780520076976। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* How to wear, visual description.
* "The Langota"। Yatan Holistic Ayurvedic Centre। সংগ্রহের তারিখ ১০ আগস্ট ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

টেমপ্লেট:Clothing in South Asia
**আরামবাড়ীয়া উচ্চ বিদ্যালয়**, পাবনা জেলার ঈশ্বরদী উপজেলার ধাপারিতে অবস্থিত একটি মাধ্যমিক বিদ্যালয়। বিদ্যালয়টি ১৯৬৯ সালে প্রতিষ্ঠিত।  প্রতিষ্ঠানটি ০১/০১/১৯৭২ ইং সালে নিম্ন মাধ্যমিক বিদ্যালয় হিসেবে স্বীকৃতি লাভ করে। এর পর ০১/০১/১৯৭৪ ইং সালে মাধ্যমিক বিদ্যালয় হিসাবে স্বীকৃতি লাভ করে এবং বিদ্যালয়টি মাধ্যমিক বিদ্যালয় হিসেবে ০১/০৬/১৯৮৪ ইং সালে এম,পি,ও ভুক্ত হয়। বাংলাদেশে দক্ষ জনশক্তি গড়ার লক্ষ্যে বিদ্যালয়টিতে ০৮/১০/২০০২ ইং সালে বাংলাদেশ কারিগরি শিক্ষা বোর্ড কর্তৃক ভোকেশনাল শাখার স্বীকৃতি পায়।  বিদ্যালয়টির মোট ছাত্র/ছাত্রীর সংখ্যা ৪৫৫ জন এর মধ্যে ১১০ জন ৬ষ্ট শ্রেনীতে, ১০০ জন ৭ম শ্রেনীতে, ৮০ জন ৮ম শ্রেনীতে, ৮০ জন ৯ম শ্রেনীতে, ৮০

বিদ্যালয়টিতে কম্পিউটার  সহ মাল্টিমিডিয়া ক্লাস রুম রয়েছে যেখানে মাল্টিমিডিয়া প্রজেকক্টরের মাধ্যমে পাঠ দান করা হয়। বিদ্যালয়টি বর্তমানে মোট ১৮ জন শিক্ষক কর্মচারী নিয়ে নিয়মিত ম্যানেজিং কমিটি দ্বারা পরিচালিত।

তথ্যসূত্র
---------

1. ↑  "পাবনা জেলা"। *http* (ইংরেজি ভাষায়)। ২০২১-০৫-৩১ তারিখে মূল থেকে আর্কাইভ করা। সংগ্রহের তারিখ ২০২০-০৯-১৬।
2. ↑
3. ↑  "ইসলামী একাডেমী উচ্চ বিদ্যালয়, কারিগরি ও কৃষি কলেজ"। *www.islamiacademy.edu.bd*। ২০২০-০৮-১৩ তারিখে মূল থেকে আর্কাইভ করা। সংগ্রহের তারিখ ২০২০-০৬-১৪।